Die wêreld in foto’s – 20 Augustus 2019 | Maroela Media
ŉ Konstruksiewerker vat ŉ blaaskans in Bangkok, Thailand. Volgens die Internasionale Organisasie vir Migrasie is daar sowat vier tot vyf miljoen migrante werkers wat in Thailand woon en werk. (Foto: Gemunu Amarasinghe, AP)
Die veldbrand op die Kanariese Eilande soos gesien vanaf Santa Cruz de Tenerife-eiland in Spanje. Volgens owerhede moes sowat 4 000 mense die gebied ontruim het weens die veldbrand wat oor meer as 1 700 hektaar versprei het. (Foto: Andres Gutierrez, AP)
Sri Lanka se Akila Dananjaya in aksie teen Nieu-Seeland se BJ Watling tydens die eerste dag van die eerste kriekettoetswedstryd tussen Sri Lanka en Nieu-Seeland in Galle, Sri Lanka. (Foto: Eranga Jayawardena, AP)
Detroit Tigers se Edwin Jackson in aksie teen die Houston Astros tydens die eerste beurt van ŉ bofbalwedstryd in Houston. (Foto: David J. Phillip, AP)
Oekraïense soldate oefen hul vaardighede in die middestad van Kiev, Oekraïne ŉ paar dae voor Onafhanklikheidsdag op 24 Augustus. (Foto: Efrem Lukatsky, AP)